google/wiki40b huggingface dataset:
Glee

Αρχική Ιδέα

Ο παραγωγός της σειράς Ian Brennan έγραψε το Glee βασισμένο στη δική του εμπειρία ως μέλος της χορωδίας του λυκείου Prospect στο Mount Prospect του Illinois. Αρχικά οραματιζόταν το Glee ως ταινία και όχι ως τηλεοπτική σειρά και έγραψε ένα αρχικό προσχέδιο τον Αύγουστο του 2005 υπό την αιγίδα του Screenwriting for Dummies. Ολοκλήρωσε το σενάριο  το 2005, αλλά δεν μπορούσε να κεντρίσει ενδιαφέρον για αυτό το πρότζεκτ για αρκετά χρόνια, μέχρι που ο Mike Novick, ένας τηλεοπτικός παραγωγός και φίλος του Ian από το Λος Άντζελες, ήταν μέλος στο ίδιο γυμναστήριο με τον άλλο παραγωγό της σειράς, τον Ryan Murphy και του έδωσε ένα αντίγραφο του σεναρίου του Brennan. O Murphy ήταν μέλος στη χορωδία του κολεγίου του και αισθάνθηκε ότι συνδέεται με το σενάριο. Ο Murphy και ο συνεργάτης στην προηγούμενη σειρά του Nip/Tuck, Brad Falchuk, πρότειναν το Glee να παραχθεί ως μία τηλεοπτική σειρά. Το σενάριο ξαναγράφτηκε και επιλέχθηκε για τηλεοπτική σειρά από τους αντιπρόσωπους του καναλιού FOX σε διάστημα 15 ωρών από τότε που το παρέλαβαν.Ο Μurphy και ο Falchuk έγιναν διευθυντές παραγωγής της σειράς, o Brennan έγινε συνδιευθυντής παραγωγής και ο Novick παραγωγός. O Brannan, o Murphy και o Flachuk δήλωσαν ότι άρχισαν γράφοντας όλα τα επεισόδια.
Το Glee λαμβάνει χώρα στο μυθηστοριματικό λύκειο William McKinley στη Λάιμα του Οχάιο. Ο Murphy διάλεξε μια μεσοδυτική τοποθεσία καθώς μεγάλωσε στην Indiana και ανακαλεί στη μνήμη του στιγμές απο την παιδική του ηλικία που επισκεπτόταν το λούνα παρκ Kings Island στο Οχάιο. H σειρά γυρίζεται στα στούντιο και στο λύκειο Helen Bernstein στο Χόλυγουντ. Ο Murphy δήλωσε ότι δεν έχει παρακολουθήσει ποτέ την ταινία High School Musical, με την οποία έχει συγκριθεί το Glee, και δήλωσε ότι το ενδιαφέρον του είναι το να δημιουργήσει ένα ''μεταμοντέρνο μιούζικαλ'' από το να κάνει μια σειρά στην οποία ξαφνικά οι χαρακτήρες αρχίζουν να τραγουδούν, δημιουργώντας τη με βάση τα πρότυπα του μιούζικαλ Chicago. O Murphy ήθελε η σειρά να αποτελεί μια ''φυγή'' για τους τηλεθεατές, καθώς δήλωσε πως υπάρχουν πολλές σειρές στην τηλεόραση με όπλα, επιστημονικές ή με δικηγόρους να τρέχουν εδώ και εκει, ενώ αυτή η σειρά αποτελούσε κάτι τελείως διαφορετικό. Ήθελε η σειρά να κεντρίζει το ενδιαφέρον και των νέων, αλλά και των ενηλίκων. Από τον Οκτώβριο του 2009 είχε ήδη πλάνα για τις 3 σεζόν της σειράς.
Google Docs

Ιστορικό

Η υπηρεσία Goodle Docs προήλθε από από το λογισμικό Writely.

Writely

Το Writely ήταν ένα  διαδικτυακό λογισμικό (web-based) επεξεργαστή εγγράφου που κυκλοφόρησε τον Αύγουστο του 2005 από την εταιρεία λογισμικού Upstartle. Οι προγραμματιστές Sam Schillace, Steve Newman και Claudia Carpenter, ξεκίνησαν το Writely σαν μια δοκιμή των δυνατοτήτων της νέας τότε τεχνολογίας Ajax, η οποία επέτρεπε την επιλεκτική μεταβολή του περιεχομένου ενός προγράμματος περιήγησης (web Browser) από τον χρήστη.

Google

Στις 9 Μάρτιο του 2006, η Google εξαγοράζει την Upstartle (μαζί και το Writely), έναντι ποσού που δεν δημοσιοποιήθηκε. Με αυτή την αγορά η Google ανταγωνίζεται την Microsoft, η οποία κυριαρχεί με το Microsoft Word στους επεξεργαστές εγγράφων. Θα μπορούσε και η Microsoft να εξαγοράσει μια εταιρεία που διαθέτει παρόμοιο λογισμικό αλλά τότε θα μείωνε τις πωλήσεις στο Microsoft Word που είναι δικό της προϊόν. Η Microsoft  με το πακέτο Microsoft Office κατείχε το 95% των πωλήσεων το 2005 στις «σουίτες γραφείου» σύμφωνα με την εταιρεία έρευνας αγοράς NPD.
Βαλεντίν Ίντσκο

Προσωπική ζωή και εκπαίδευση

Γεννήθηκε στο Κλάγκενφουρτ της Καρινθίας στις 22 Μαΐου του 1949. Από οικογένεια σλοβενόφωνη, ο πατέρας του ήταν πολιτικός ακτιβιστής της σλοβενικής μειονότητας. Παρακολούθησε δίγλωσσο σχολείο (γερμανικό και σλοβενικό) στο Σούτσαχ (Suetschach , σλοβενικά: Sveče) στο δήμο Φάιστριτς ιμ Ρόζενταλ (Feistritz im Rosental, σλοβενικά: Μπίστριτσα β Ρόζου - Bistrica v Rožu). Μετά την ολοκλήρωση της δευτεροβάθμιας εκπαίδευσης στη γενέτειρά του, εγγράφηκε στο πανεπιστήμιο του Γκρατς, όπου σπούδασε Νομικά και σλαβική φιλολογία. Την περίοδο από το 1972 ως το 1974 φοίτησε στη Διπλωματική Ακαδημία της Βιέννης. Παντρεύτηκε την Αργεντινή-Σλοβενή τραγουδίστρια της όπερας, Μπερνάρντα Φινκ Ίντσκο.

Διπλωματική καριέρα

Το 1974 εισήλθε στο αυστριακό διπλωματικό σώμα. Από το 1982 ως το 1986 εργάστηκε ως ακόλουθος Τύπου στην αυστριακή πρεσβεία στο Βελιγράδι. Εν συνεχεία εργάστηκε στην αυστριακή αποστολή στα Ηνωμένα Έθνη. Το 1990 έγινε πολιτιστικός ακόλουθος στην αυστριακή πρεσβεία της Τσεχίας, θέση στην οποία παρέμεινε ως το 1996. Από το 1996 ως το 1999 υπηρέτησε ως πρεσβευτής της Αυστρίας στη Βοσνία και Ερζεγοβίνη. Τον Οκτώβριο του 1992 και επί δύο μήνες ήταν μέλος της αποστολής του ΟΑΣΕ στην περιοχή Σαντζάκ της Σερβίας. Το 2005 διορίστηκε πρεσβευτής της Αυστρίας στη Σλοβενία.
Έγινε ο 7ος ύπατος αρμοστής για τη Βοσνία και Ερζεγοβίνη στις 26 Μαρτίου του 2009.
Αντικατέστησε το Σλοβάκο διπλωμάτη Μίροσλαβ Λάιτσακ. Ο Ίντσκο έγινε ο δεύτερος Σλοβένος της Καρινθίας που κατέλαβε την εν λόγω θέση  μετά τον Βόλφγκαγκ Πέτριτς, ο οποίος υπηρέτησε ως Ύπατος Αρμοστής την περίοδο από το 1999 ως το 2002.
Συμφωνία του Πίροτ (1885)

Η Συμφωνία του Πίροτ (σερβικά: Пиротско споразумение , βουλγαρικά : Сделка на Пирот) ήταν μία συνθήκη του 1885 που όριζε τους όρους της κατάπαυσης του πυρός των Σερβοβουλγαρικού πόλεμου. Υπογράφηκε ανάμεσα στην Αυστροουγγαρία το Πριγκιπάτο της Βουλγαρίας και το Βασίλειο της Σερβίας.

Ιστορικό

Η συμφωνία υπεγράφη σχεδόν ένα μήνα μετά την παύση των εχθροπραξιών στις 16 Νοέμβρη, μια μέρα μετά οι Βούλγαροι νίκησαν τον σερβικό στρατό στο Πίροτ, η Αυστροουγγαρία τότε με ένα τελεσίγραφο προς την Βουλγαρία απείλησε να παρέμβει με στρατεύματα για να προστατεύσει τη Σερβία αναγκάζοντας την Βουλγαρία να σταματήσει την επέλαση. Στη συνέχεια οι διαπραγματεύσεις απέβησαν άκαρπες καθώς οι Σέρβοι αρνήθηκαν να αποσυρθούν από τις κατεχόμενες περιοχές του Βιντίν χωρίς την παράλληλη βουλγαρική αποχώρηση από την περιοχή του Πίροτ. Με τη σειρά της η βουλγαρική κυβέρνηση επιθυμεί να διατηρήσει το Πίροτ ως εξασφάλιση έναντι μελλοντικής χρηματικής αποζημίωσης για τις στρατιωτικές δαπάνες. Λόγω της κακής οικονομικής κατάστασης του στρατού της και την απειλή της τουρκικής κατοχής της Ανατολικής Ρωμυλίας απαιτεί σύναψη μιας συνθήκης ειρήνης, αλλά η Σερβία εγγυάται μόνο έξι εβδομάδων ανακωχή. Αυτή η απάντηση και η πληροφορία ότι η κυβέρνηση Γκαρασάνιν χρησιμοποιεί τη διακοπή των εχθροπραξιών από τη Βουλγαρία για να ενισχύσει τα στρατεύματά της, ο Υπουργός Εξωτερικών Ίλια Τσάνοβ προειδοποιούν τον αυστριακό αντιπρόσωπο στην Σόφια στις αρχές Δεκεμβρίου ότι η Βουλγαρία θα ξεκινήσει εκ νέου τις εχθροπραξίες. Η Αυστροουγγαρία απάντησε με την έναρξη ενδιάμεσης δράσης των Μεγάλων Δυνάμεων.
Η επιτροπή που συστάθηκε από τις μεγάλες δυνάμεις αποτελείται από στρατιωτικούς ακολούθους ,εκπρόσωποι της Οθωμανικής Αυτοκρατορίας (επικυρίαρχη του πριγκιπάτου της Βουλγαρίας), έφτασε στο κατεχόμενο από τους Βούλγαρους Πίροτ στις 6 Δεκεμβρίου. Οι όροι που καθορίστηκαν τις υπέγραψαν ομόφωνα τρεις ημέρες αργότερα οι εκπρόσωποι της Βουλγαρίας και της Σερβίας (αντίστοιχα, Ολιμπίι Πάνοβ και ο συνταγματάρχης Πέταρ Τοπαλόβιτς). Δυσαρεστημένοι με τη ρήτρα να διορίζουν αμέσως πληρεξούσιους για ειρηνικές διαπραγματεύσεις, η σερβική κυβέρνηση αποδέχτηκε τους όρους μόνο μετά την απειλή της Αυστροουγγαρίας ότι θα αναστείλει την διπλωματική υποστήριξη και την προμήθεια όπλων προς το σερβικό στρατό.

Όροι

Η συμφωνία της 9η Δεκεμβρίου 1885 απαιτεί την άνευ όρων απελευθέρωση των κρατουμένων και των κατακτημένων περιοχών. Οι Σέρβοι πρέπει να αποχωρήσουν από την περιοχή του Βιντίμ έως τις 13 Δεκεμβρίου, και οι Βούλγαροι από το Πίροτ δύο ημέρες αργότερα. Η γραμμή κατά μήκος των συνόρων θα παραμείνει η ίδια που ήταν πριν από τον πόλεμο και θα δημιουργηθεί μία ουδέτερη ζώνη πλάτους 6 χιλιόμετρα. Δεδομένου ότι η καταληκτική ημερομηνία για την ολοκλήρωση των ειρηνευτικών συνομιλιών έχει οριστεί η 17 Φεβρουαρίου 1886. Η Συνθήκη Ειρήνης του Βουκουρεστίου υπεγράφη δύο ημέρες μετά τη λήξη της εν λόγω προθεσμίας (19 Φεβρουαρίου), χωρίς να τροποποιήσει το status quo που δημιουργήθηκε από τη συμφωνία του Πίροτ.
Αλέξιος Καστρινός

Βιογραφία

Σπούδασε Μαθηματικά στο Πανεπιστήμιο Ιωαννίνων, απ'όπου αποφοίτησε το 1992. Μιλά ελληνικά και αγγλικά.
Το 2002 εξελέγη στο δημοτικό συμβούλιο Γαστούνης και το 2003 έγινε πρόεδρος του.
2523 Ρύμπα

Φυσικά χαρακτηριστικά

Η μέση διάμετρος του Ρύμπα εκτιμάται σε 19,4 χιλιόμετρα περίπου, ενώ το γεωμετρικό άλβεδό του είναι 0,118 ± 0,037. Ο Ρύμπα περιστρέφεται γύρω από τον εαυτό του μία φορά κάθε 9 ώρες και 23 λεπτά.
Αμφιλοχικό Άργος Αιτωλοακαρνανίας

Γεωγραφία - Ιστορία

Το Αμφιλοχικό Άργος βρίσκεται δυτικά του Αμβρακικού κόλπου. Απέχει 9 χλμ. Β.-ΒΑ. από την Αμφιλοχία και στα δυτικά του χωριού περνάει η Ιόνια Οδός και η ΕΟ Αγρινίου - Άρτας. Οφείλει το όνομά του στην αρχαία πόλη Αμφιλοχικό Άργος που υπήρξε η πρωτεύουσα του αρχαίου κράτους της Αμφιλοχίας και ερείπια της βρίσκονται στη θέση "Καινούριο" της περιοχής. Ως ξεχωριστός οικισμός καταγράφεται επίσημα το 1981 να ανήκει στην τότε κοινότητα Αμπελακίου. Σύμφωνα με το σχέδιο Καλλικράτης, μαζί με το Αμπελάκι, τον Κάμπο, την Αριάδα και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 127  κατοίκους.
Αντισταθμιστική επιμήκυνση

Η αντισταθμιστική επιμήκυνση στη φωνολογία και την ιστορική γλωσσολογία είναι η επιμήκυνση ενός ήχου φωνήεντος που συμβαίνει μετά την απώλεια ενός ακόλουθου συμφώνου, συνήθως στην έξοδο συλλαβής, ή ενός φωνήεντος σε παρακείμενη συλλαβή. Η επιμήκυνση που προκαλείται από την απώλεια του συμφώνου μπορεί να θεωρηθεί ως ακραία μορφή συγχώνευσης (Κρόουλι 1997:46). Και οι δύο τύποι μπορεί να προκύψουν από τις προσπάθειες των ομιλητών να διατηρήσουν τη μοραϊκή τιμή μιας λέξης.
BBC Λονδίνο

Ιστορικό

Ο οργανισμός ιδρύθηκε το 2000 και η πρώτη του τηλεοπτική εκπομπή πραγματοποιήθηκε την 1η Οκτωβρίου του 2001, όταν το BBC έκανε αλλαγές στις συχνότητές του με συνέπεια να υπάρχει η δυνατότητα δημιουργίας ενός ακόμη προγράμματος. Το αποτέλεσμα ήταν η Μείζων Περιοχή του Λονδίνου να αποσπαστεί από το BBC Νοτιοανατολικά δημιουργώντας δικό της φορέα.

Στούντιο

Όταν δημιουργήθηκε ο οργανισμός εγκαταστάθηκε σε κτήριο του Λονδίνου, όπου στεγαζόταν και μία ακόμη υπηρεσία του BBC.
To 2009 το BBC κατασκεύασε καινούργιο κτήριο στο Λονδίνο και έτσι ο οργανισμός μετακινήθηκε εκεί.
Κινεζική Ταϊπέι

Κινεζική Ταϊπέι (παραδοσιακά κινεζικά: 中華 臺北 ή 中華 台北, απλοποιημένα κινεζικά: 中华 台北) είναι το όνομα που συμφωνήθηκε στο Ψήφισμα Ναγκόγια σύμφωνα με το οποίο η Δημοκρατία της Κίνας (Ταϊβάν) και η Λαϊκή Δημοκρατία της Κίνας αναγνωρίζουν η μία την άλλη, όταν πρόκειται για δραστηριότητες της Διεθνούς Ολυμπιακής Επιτροπής και χρησιμοποιείται από τη Δημοκρατία της Κίνας (Ταϊβάν) όταν συμμετέχει σε διάφορους διεθνείς οργανισμούς και εκδηλώσεις, συμπεριλαμβανομένων των Ολυμπιακών Αγώνων, Παραολυμπιακών Αγώνων, Μις Υφήλιος, Ασιατικών Αγώνων, Ασιατικών Παρα Αγώνων, Πανεπιστημιάδας, Παγκοσμίου Κλασσικού Μπέιζμπολ, Μικρού Πρωταθλήματος Παγκόσμιας Σειράς και του Παγκοσμίου Κυπέλλου της FIFA.
Η «Κινεζική Ταϊπέι» για τη Λαϊκή Δημοκρατία της Κίνας είναι ασαφής σχετικά με την πολιτική κατάσταση και την κυριαρχία της Δημοκρατίας της Κίνας (Ταϊβάν), ενώ για τη Δημοκρατία της Κίνας αποτελεί έναν πιο περιεκτικό όρο από την Ταϊβάν (η οποία αποτελεί για τη Δημοκρατία της Κίνας μόνο ένα μέρος της, ενώ για τη Λαϊκή Δημοκρατία της Κίνας σχετίζεται με ανεξαρτησία της περιοχής από αυτή) και με τον όρο Ταϊβάν Κίνα θα μπορούσε να θεωρηθεί ως δευτερεύουσα περιοχή της Λαϊκής Δημοκρατίας της Κίνας.
Κωνσταντίνος Κορόζος

Σταδιοδρομία

Μετά τις νομικές του σπουδές στο Πανεπιστήμιο της Αθήνας, εργάστηκε ως δικηγόρος πρώτα στη Λιβαδειά (1920-35) και στη συνέχεια στην Αθήνα ως δικηγόρος παρ' Αρείω Πάγω. Από το 1920 ως τη διάλυσή της το 1954, υπήρξε νομικός σύμβουλος της Αγγλικής Εταιρείας της Κωπαΐδος. Την περίοδο 1946-48 ανέλαβε πρόεδρος της Εθνικής Λυρικής Σκηνής και το 1956-58 πρόεδρος του ΟΤΕ.
Εξελέγη για πρώτη φορά βουλευτής Αττικής το 1932 με το Λαϊκό Κόμμα και επανεξελέγη βουλευτής Λεβαδείας το 1933. Επανεξελέγη βουλευτής Αττικής και Βοιωτίας με το Λαϊκό Κόμμα στις εκλογές του 1935 , του 1936 και του 1946. Τέλος, εξελέγη βουλευτής Βοιωτίας με την ΕΡΕ το 1958.
Διατέλεσε υπουργός Οικονομικών στην κυβέρνηση Παναγή Τσαλδάρη από τις 19 Ιουλίου 1935 ως τις 10 Οκτωβρίου του ίδιου έτους. Εν συνεχεία ανέλαβε υπουργός Γενικός Διοικητής Βορείου Ελλάδος στις κυβερνήσεις Θεμιστοκλή Σοφούλη και Αλέξανδρου Διομήδη από τις 7 Μαΐου 1948 ως τις 6 Ιανουαρίου 1950.

Πέθανε το 1975 και κηδεύτηκε στις 4 Φεβρουαρίου. Ήταν παντρεμένος με τη Μαίρη Α. Αλεξανδράτου.
Συνέγραψε το έργο "Μελέτη περί Κωπαΐδος" (1952).
Ντένι Γουόρντ (ποδοσφαιριστής)

Καριέρα

Ο Γουόρντ είναι προϊόν της Ακαδημίας της Ρέξαμ ΦΚ, με την οποία υπέγραψε το 2007 σε ηλικία 14 ετών. Τη χρονιά 2010-11, ο Γουόρντ έπαιξε ως δανεικός στην Τάμγουορθ ΦΚ - συμμετείχε μονάχα σ' ένα αγώνα, στις 12 Μαρτίου, απέναντι στην Hayes & Yeading United, στον οποίο η ομάδα του ηττήθηκε με σκορ 3-2. Επέστρεψε στη Ρέξαμ και ήταν δεύτερος τερματοφύλακας της ομάδας τη χρονιά 2011-12.
Στις 30 Ιανουαρίου 2012, ανακοινώθηκε η μεταγραφή του στη Λίβερπουλ ΦΚ έναντι 100.000 λιρών. Έλαβε γρήγορα θέση στη δεύτερη ομάδα και συμμετείχει στο 2011-12 NextGen Series, όπου η ομάδα του ηττήθηκε με σκορ 6-0 στα ημιτελικά από τον Άγιαξ.
Ο Γουόρντ έλαβε την πρώτη του κλήση στην πρώτη ομάδα της Λίβερπουλ σε αγώνα κατά της Σουόνσι Σίτι στις 31 Οκτωβρίου 2012, αλλά δεν συμμετείχε. Η επόμενη κλήση του καταγράφεται στις 12 Ιανουαρίου 2014 σε αγώνα της Πρέμιερ Λιγκ, κατά της Στόουκ Σίτι, όπου ο Γουόρντ έκανε το ντεμπούτο του στη θέση του τραυματισμένου Μπράντ Τζόουνς.
Τον Μάρτιο του 2015, δόθηκε ως δανεικός για ένα μήνα στην Μόρμακ ΦΚ. Στις 21 Μαρτίου 2015 έκανε το ντεμπούτο του στο πρωτάθλημα σε εκτός έδρας αγώνα με την Καρλάιλ Γιουνάιτεντ.
Μέχρι το τέλος της χρονιάς 2014-15, ο Γουόρντ συμμετείχε ως αλλαγή σε 23 αγώνες από τους 58, ανεβάζοντας τον αριθμό των κλήσεων στην ομάδα στις 25.
Στις 23 Ιουνίου 2015, ο Γουόρντ υπογράφει νέο πενταετές συμβόλαιο με τη Λίβερπουλ, με το οποίο μένει στην ομάδα μέχρι το 2020. Λίγες μέρες αργότερα, στάλθηκε δανεικός στην Αμπερντίν ΦΚ, η οποία αγωνίζεται στο πρωτάθλημα Σκωτίας. Έκανε το ντεμπούτο του για την Αμπερντίν στις 2 Ιουλίου 2015 κατά της ΦΚ Σκεντίγια στον πρώτο προκριματικά γύρο του Γιουρόπα Λιγκ 2015-16. Μετά το παιχνίδι, η Αμπερντίν ανέφερε στην UEFA πως ο Γουόρντ σημαδεύτηκε με laser beams.
Στις 16 Ιανουαρίου 2016, η Λίβερπουλ διέκοψε τον δανεισμό του Γουόρντ στην Αμπερντίν, καθώς ο τερματοφύλακας δεν δέχθηκε τέρμα σε 13 αγώνες σ' όλες τις διοργανώσεις για την Αμπερντίν. Στις 17 Απριλίου 2016, ο Ντένι Γουόρντ έκανε το ντεμπούτο του για τη Λίβερπουλ, καθώς αντικατέστησε τον Σιμόν Μινιολέ στον αγώνα με την Μπόρνμουθ - ο αγώνας έληξε με σκορ 1-2 υπέρ της Λίβερπουλ. Ο Ουαλός βοήθησε την ομάδα του αρκετές φορές, κυρίως στο δεύτερο ημίχρονο, αποκρούωντας δύο σουτ του Κίνγκ και κάνωντας εξαιρετική επέμβαση μετά από κοντινή κεφαλιά του Γκράμπαν.

Διεθνής καριέρα

Ο Ντένι Γουόρντ εκπροσώπησε την Ουαλία στις εθνικές κάτω των 17, κάτω των 19 και κάτω των 21 - συμμετέχει ακόμα στους αγώνες της τελευταίας. Συμμετείχε σε 3 αγώνες της εθνικής Ουαλίας κάτω των 19 και σε 4 αγώνες της εθνικής Ουαλίας κάτω των 21. Κλήθηκε για πρώτη φορά στην εθνική ανδρών για φιλικό αγώνα με την εθνική Φινλανδίας στις 16 Νοεμβρίου 2013, αλλά δεν συμμετείχε.
Έκανε το ντεμπούτο του για την εθνική ανδρών στο δεύτερο ημίχρονο του φιλικού αγώνα με τη Βόρεια Ιρλανδία στις 24 Μαρτίου 2016.
ΟΥΕΦΑ Γιουρόπα Λιγκ 2018–19

Γύρος Πλέι Οφ

Οι πρώτοι αγώνες έγιναν στις 23 και οι επαναληπτικοί στις 30 Αυγούστου 2018.

Φάση των 32

Η κλήρωση για τον γύρο των 32 έγινε στις 17 Δεκεμβρίου 2018. Μετείχαν οι 2 πρώτοι κάθε ομίλου και οι 8 τρίτοι από τους ομίλους του Τσάμπιονς Λιγκ.
Θάνος Ανεστόπουλος

Απόψεις για διάφορα θέματα

Ο Ανεστόπουλος θεωρούσε ότι «η θρησκεία είναι η μεγαλύτερη και η πιο επιτυχημένη απάτη όλων των εποχών» και ότι «δεν θα υπάρξει ποτέ θρησκεία ανώτερη απ’ την αλήθεια». Για την πολιτική ανέφερε πως «είναι η τέχνη του ψέματος και της ψευδαίσθησης». Επικαλούμενος τη ρήση του Λούντβιχ Έρχαρντ συμφωνούσε ότι «είναι η τέχνη του να μοιράζεις μία πίτα με τέτοιον τρόπο, ώστε να πιστεύει ο καθένας ότι έχει πάρει το μεγαλύτερο κομμάτι». Για τη μουσική είπε ότι «αν δεν υπήρχε, θα προσπαθούσα να την εφεύρω, αλλιώς θα δυσκολευόμουν ν’ αναπνεύσω φυσιολογικά».
Objective-C

Ιστορικά

Η Objective-C δημιουργήθηκε αρχικά από τους Brad Cox και Tom Love στις αρχές της δεκαετίας του 1980 στην εταιρεία τους, την Stepstone. Και οι δύο τους είχαν κάνει μία εισαγωγή στην γλώσσα Smaltalk κατά την διάρκεια της εργασίας τους στο Κέντρο Τεχνολογίας Προγραμματισμού της εταιρείας ITT Corporation το 1981. Τον Cox τον απασχολούσαν τα προβλήματα της "επαναχρησιμοποίησης" στον σχεδιασμό λογισμικού. Κατάλαβε σύντομα ότι μία γλώσσα προγραμματισμού σαν την Smaltalk δεν θα ήταν πολύ χρήσιμη για την δημιουργία "Περιβαλλόντων Ανάπτυξης" για τους προγραμματιστές στην ITT. Όμως τόσο ο Cox όσο και ο Tom Love αναγνώριζαν την ανάγκη και την σημασία της οπισσθόδρομης συμβατότητας (backward compatibility) με την C για τους μηχανικούς της ITT. 
Έτσι, ο Cox ξεκίνησε να γράφει έναν προ-επεξεργαστή για την C σε μία προσπάθεια να προσθέσει σε αυτή κάποιες από τις λειτουργίες της Smaltalk. Σύντομα κατάφερε να φτιάξει μία λειτουργική υλοποίηση μίας αντικειμενοστρεφούς επέκτασης της γλώσσας προγραμματισμού C, την οποία και ονόμασε "OOPC" (Object-Oriented Pre-Compiler). Το 1982, η Schlumberger Research προσέλαβε τον Love και εξαγόρασε την πρώτη εμπορική έκδοση της Smaltalk-80 που επηρέασε στην συνέχει την ανάπτυξη του δημιουργήματός τους.
Με σκοπό να δέιξει ότι μπορεί να γίνει σημαντική πρόοδος σε σχέση με το νέο εργαλείο που ανέπτυσσε, ο Cox έδειξε ότι η δημιουργία εναλλασόμενων μερών λογισμικού χρειαζόταν στην πραγματικότητα πολύ λίγες πρακτικές αλλαγές στα ήδη υπάρχοντα εργαλεία. Συγκεκριμένα χρειαζόταν η υποστήριξη αντικειμένων με έναν ευέλικτο τρόπο που θα παρεχόταν μαζί με ένα σύνολο από βιβλιοθήκες και θα επέτρεπε στον κώδικα (και όποιους άλλου πόρους αυτός χρησιμοποιεί) να "πακεταριστεί" σε μία διαπλατφορμική (cross-platform) μορφή.
Οι Love και Cox τελικά δημιούργησαν ένα νέο εγχείρημα, την Productivity Products International (PPI), για να εμπορευματοποιήσουν το προϊόν το οποίο "πάντρευε" έναν μεταγλωττιστή της Objective-C με διάφορες βιβλιοθήκες. Το 1986 ο Cox δημοσίευσε την βασική περιγραφή της Objective-C στην επίσημη μορφή της στο βιβλίο με τίτλο "Object-Oriented Programming, An Evolutionary Approach".

Πως έγινε πιό γνωστή μέσα από την NeXT

Το 1988 η NeXT αγόρασε τα δικαιώματα της Objective-C από την StepStone (το νέο όνομα της PPI και ο ιδιοκτήτης του εμπορικού σήματος της Objective-C) και επέκτεινε τον μεταγλωττιστή GCC έτσι ώστε να υποστηρίζει την Objective-C. Η NeXT επίσης ανέπτυξε τις βιβλιοθήκες AppKit και FoundationKit πάνω στις οποίες βασίστηκε η γραφική διεπαφή NeXTSTEP και το εργαλείο ανάπτυξης Interface Builder. Παρ' ότι οι υπολογιστές της NeXT δεν άφησαν το στίγμα τους στην αγορά των υπολογιστών, τα εργαλεία ανάπτυξης αναγνώρισαν ευρεία αποδοχή από την βιομηχανία. Αυτό οδήγησε την NeXT στην απόφαση να αφήσει την παραγωγή υλικού (hardware) και να εστιάσει στα εργαλεία λογισμικού, πουλώντας το NeXTSTEP σαν μία πλατφόρμα για προγραμματισμό.
Κωνσταντίνος Κωνιωτάκης

Βιογραφία

Σπούδασε στη Σχολή Ικάρων και εν συνεχεία στη Σχολή Επιτελών στο Ηνωμένο Βασίλειο.
Το 1936 ήταν Υποσμηναγός και έφτασε στο βαθμό του Πτεράρχου. Διετέλεσε εκπρόσωπος της Ελλάδας στο ΝΑΤΟ και επίσης υπαρχηγός του ΓΕΑ.
Εντάχθηκε στην Ένωση Κέντρου, με την οποία εξελέγη βουλευτής στις εκλογές του 1963 και του 1964. Εξελέγη βουλευτής στις πρώτες εκλογές μετά τη Μεταπολίτευση με την Ένωση Κέντρου-Νέες Δυνάμεις συγκεντρώνοντας 8.786 ψήφους . Παρέμεινε βουλευτής ως το 1977, οπότε το κόμμα ήδη είχε μετονομαστεί σε ΕΔΗΚ.
Το 1981 εντάχθηκε στη Νέα Δημοκρατία. Έγραψε το έργο "20 χρόνια ενεργού παρουσίας στην πολιτική". Πέθανε το 1991 και κηδεύτηκε στο Α΄ Νεκροταφείο.
Γεώργιος 4ος μαρκήσιος του Μίλφορντ Χέιβεν

Βιογραφία

Είναι γιος του Δαβίδ 3ου μαρκησίου του Μίλφορντ Χέιβεν και της Τζάνετ Μερσέντες Μπρυς. Η καταγωγή του πατέρα του είναι από τους μεγάλους δούκες της Έσσης-Ντάρμστατ & παρά τω Ρήνω. Ο πατέρας του ήταν απόγονος της Αικατερίνης Β΄ αυτοκράτειρας της Ρωσίας, του Αλεξάνδρου Πούσκιν ποιητή της Ρωσίας και του Αβραάμ-Αννίβα Πετρόβιτς εξέχοντος στρατηγού της Ρωσίας.
Το 1970 απεβίωσε ο πατέρας του και έγινε μαρκήσιος και αρχηγός του Οίκου του. Είναι ο ιδρυτής του ιστότοπου uSwitch.com όπου συγκρίνονται τιμές προϊόντων. Το 2006 πώλησε την εταιρεία για 210.000.000 λίρες Αγγλίας. Παίζει πόλο με προπονητή τον Τζούλιαν Χίπγουντ.
Χριστόφορος του Χοεντσόλερν-Χάιγκερλοχ

Βιογραφία

Ήταν ο τρίτος γιος του Καρόλου Α΄ κόμη του Χοεντσόλερν και της Άννας, κόρης του Ερνέστου μαργράβου του Μπάντεν-Ντούρλαχ.
Το 1592 απεβίωσε στο Χάιγκερλοχ σε ηλικία 40 ετών. Τον διαδέχθηκαν οι δύο γιοί του, πρώτα ο Ιωάννης-Χριστόφορος και μετά ο Κάρολος.
Ντούσαν Μιτόσεβιτς

Ποδοσφαιριστής

ο Μιτόσεβιτς γεννήθηκε στις 17 Δεκεμβρίου του 1949 στο χωριό Žitište της πρώην ενιαίας Γιουγκοσλαβίας. Έπαιξε κατά σειρά σε Mladi Radnik (1967-1970), FK Smederevo (1970-1975, 96 συμμετοχές-42 γκολ), Ραντνίσκι Νις (1975-1981, 142 συμμετοχές-48 γκολ),
Nimes Olympique (1981-1982, 18-3), Ραντνίσκι Νις (1982-1983, 57-28) και στον Ηρακλή Θεσσαλονίκης (1983-1984, 26-7).

Προπονητής

Εργάσθηκε στους συλλόγους FK IM Rakovica (1986-1988), FK Smederevo (1988-1990), Jasterbac Nis (1990-1991), FK Rad (1991-1994), στον Ηρακλή Θεσσαλονίκης (1994-1996),
στην Ανόρθωση Famagusta (1996-2001), στην ΑΕΚ Λάρνακας (2001-2002), στον Απόλλωνα Λεμεσού (2002-2003), στη FK Zemun (2003-2004),
στον Πανσερραϊκό (2004-2006), στην κυπριακή ΑΠΟΠ Πέγειας Κινύρας (2007), στην Αναγέννηση Καρδίτσας (2008-2009), στον Ερμή Αραδίππου (2009-2010), 
στον Άρη Λεμεσού και στον Πιερικό (2012-2013).
Record (εφημερίδα)

Ιστορία

Η Record ιδρύθηκε από τον Μανουέλ Ντίας. Ο Ντίας ήταν εφημεριδοπώλης, παράλληλα με την σταδιοδρομία του ως αθλητής. Ο Ντίας συμμετείχε στους Θερινούς Ολυμπιακούς Αγώνες του 1936 στο Βερολίνο της Γερμανίας. Το 1949, ο Ντίας συμμετείχε στο εθνικό λαχείο της Πορτογαλίας, κερδίζοντας 40 κόντος. Ο ντίας χρησιμοποίησε, στη συνέχεια, το συγκεκριμένο ποσό για την ίδρυση της εφημερίδας Record. Η πρώτη έκδοση της εφημερίδας δημοσιεύτηκε στις 26 Νοεμβρίου 1949, ενώ πωλείτο σε εβδομαδιαία συχνότητα. Κατά τη διάρκεια της ιστορίας της, η Record αντιμετώπισε δύσκολες στιγμές, μεταξύ άλλων, μεταβαλλόμενη από ιδιωτικοποιημένη εταιρεία σε εισηγμένη στο χρηματιστήριο.
Προ της Επανάστασης των Γαρυφάλλων, η Record ανήκε στην τράπεζα Banco Borges & Irmão. Στη συνέχεια, μετά το πέρας της επανάστασης, κρατικοποιήθηκε.
Το 1988, η Record ιδιωτικοποιήθηκε και εξαγοράστηκε από την εταιρεία Projectos e Estudos de Imprensa (PEI), η οποία, επίσης, κατέστη ιδιοκτήτης της εφημερίδας Diário Popular, κατά τη διάρκεια της αμέσως επόμενης χρονιάς. Επικεφαλής της εταιρείας ήταν ο Πέντρο Σαντάνα Λόπες, ο οποίος ήταν μέλος του Σοσιαλδημοκρατικού Κόμματος. Κατά τη διάρκεια της δεκαετίας του 1990, η Record ξεκίνησε να εκδίδεται σε καθημερινή βάση, από Δευτέρα έως Κυριακή, ενώ η εφημερίδα εξαγοράστηκε από την εταιρεία Μέσων Μαζικής Ενημέρωσης Cofina. Το 2005, η Record προχώρησε στη δημιουργία ενός βραβείου γνωστού ως «Βραβείο Αρτούρ Αγκοστίνιο», εις μνήμην του Αρτούρ Αγκοστίνιο, το οποίο απονέμεται στο πρόσωπο της χρονιάς σε επίπεδο αθλητισμού.

Κυκλοφορία

Το 2007, η Record ήταν η τρίτη σε επίπεδο πωλήσεων πορτογαλική εφημερίδα, με κυκλοφορία της τάξεως των 74.000 αντιτύπων. Η εφημερίδα ισχυριζόταν πως ήταν η σημαντικότερη σε πωλήσεις πορτογαλική εφημερίδα, με κυκλοφορία της τάξεως των 62.245 αντιτύπων, το 2011, καθώς και πως διέθετε την κορυφαία ιστοσελίδα μεταξύ των πορτογαλικών αθλητικών εφημερίδων, με 216 εκατομμύρια αναγνώσεις καταγεγραμμένες τον Μάιο του 2012. Κατά την περίοδο μεταξύ Σεπτεμβρίου και Οκτωβρίου 2013, η εφημερίδα είχε κυκλοφορία της τάξεως των 50.886 αντιτύπων.

Ομάδα της Χρονιάς

Από το 2012, η Record διοργανώνει το βραβείο της Ομάδας της Χρονιάς, το οποίο απονέμεται στους κορυφαίους έντεκα παίκτες του ημερολογιακού έτους της Πριμέιρα Λίγκα.